paragraph_text: 2016. na čelo festivala dolazi Neno Belan s kojim Zagrebački festival nastavlja svoju misiju kreatora radijskog etera i platforme za promociju kvalitetne domaće pop glazbe mainstream usmjerenja. I dalje su u fokusu festivala autori - po službenim podacima HDS ZAMP-a, od dolaska nove festivalske direkcije 2014., festivalske pjesme su u narednih pet godina emitirane 280.755 puta, a svojim autorima donijele su zaradu od ukupno 3.136.894,53 kuna. U prosjeku, svaka pjesma zaradila je 31.055,73 kuna. Ovi iznosi odnose se na zaradu od tzv. „malih prava“ koja uključuju televizijska i radijska emitiranja na lokalnim, regionalnim i nacionalnim postajama. U istom petogodišnjem periodu predstavilo se 71 različitih izvođača koji su izveli 102 nove pjesme.